Blatná na Ostrove

Blatná na Ostrove (maď. Sárosfa) je obec na Slovensku v okrese Dunajská Streda. Kultúra a zaujímavosti Pamiatky Rímskokatolícka kaplnka Najsvätejšej Trojice, dvojloďová baroková stavba s polygonálnym ukončením presbytéria a vežou tvoriacou súčasť jej hmoty, z roku 1721. V 20. storočí bola rozšírená o bočnú východnú kaplnku s prvkami neogotiky. Nachádza sa tu hlavný oltár z 19. storočia, kazateľnica je baroková z konca 18. storočia. Súčasťou zariadenia kaplnky je gotická socha madony z obdobia okolo roku 1400. Fasády barokovej časti kostola sú členené pilastrami, nárožným zaoblením a polkruhovo ukončenými oknami so šambránami. Priečelie je ukončené dekoratívnym štítom s prelamovanou rímsou, pilastrami a volútami. Barokový vstupný portál má profilované kamenné ostenie s vročením 1771. Kúria rodu Bittó, jednopodlažná pôvodne klasicistická stavba na pôdoryse písmena L zo začiatku 19. storočia. Fasáde dominuje jednoosový rizalit s veľkým polkruhovým oknom a trojuholníkovým štítom dekorovaným zuborezom. Fasády sú členené okani so šambránami a korunnou rímsou so zuborezom. Klasicistická kúria, jednopodlažná stavba na pôdoryse obdĺžnika zo začiatku 19. storočia. Fasáde dominuje stredný rizalit. V 20. storočí prešla necitlivými úpravami a stratila svoj historický charakter. Národnostné zloženie Osobnosti obce Rodáci Štefan Bittó (* 1822 – † 1903), politik, v rokoch 1874-1875 uhorský predseda vlády. Referencie Iné projekty Commons ponúka multimediálne súbory na tému Blatná na Ostrove Externé odkazy Oficiálny web